《歧路行》
清代·孙云锦

忧来不能食，酒酣拔剑长太息。男儿志四方，安能俯首老逢掖。

枥头骏马识雄心，骄嘶怒齧黄金勒。荒荒策马驱平芜，平芜旁午多歧涂。

李白大笑杨朱哭，世人扰攘谁良图。君不见，将军第，丞相府，门前高车散风雨，眼中谁是孔文举。

作者简介：孙云锦，字心仿，号绣田，铜山人。道光乙酉拔贡，举孝廉方正。有《与我周旋斋诗集》。